Ο **Μελανκόμας ο Κάριος** ή **Μελαγκόμας** (1ος αιώνας μ.Χ.) ήταν αρχαίος Έλληνας πυγμάχος από την Καρία και ολυμπιονίκης στους 207ούς ολυμπιακούς αγώνες της αρχαιότητας το 49 μ.Χ. στο άθλημα της πυγμαχίας. Είναι κυρίως γνωστός για την ασυνήθιστη τεχνική του, όπου ενώ απεύφεγε τα χτυπήματα των αντιπάλων του δεν τους χτυπούσε ούτε ο ίδιος, και κέρδιζε απλώς με το να τους εξουθενώνει.

Οι διαθέσιμες πληροφορίες για τον Μελανκόμα παραδίδονται κυρίως μέσω των μαρτυριών του Διώνα του Χρυσόστομου στον 28ο και 29ο λόγο του, όπου ο Δίων τον συγκρίνει με τον ιδανικό αθλητή και άνθρωπο, ενώ παράλληλα εξυμνεί τον αθλητισμό του, τον αυτοέλεγχο του, την αρρενωπότητα του, και τη γενναιότητα του, και αναφέρει πως δεν έχασε ποτέ κανένα αγώνα και πως ποτέ δεν δέχτηκε χτύπημα αντιπάλου. Αναφέρει επίσης πως ο Μελανκόμας διέθετε εξαιρετική αντοχή, και ήταν ικανός να συνεχίζει να αγωνίζεται για μια ολόκληρη μέρα, ενώ κατά την προπόνηση του μπορούσε να κρατήσει τα χέρια του ψηλά για 2 ημέρες χωρίς να τα κατεβάσει. Πέθανε σε νεαρή ηλικία, στη Νεάπολη της Μεγάλης Ελλάδας (σημερινή Νάπολη), ωστόσο ακόμα και λίγο πριν το θάνατο του ρώτησε πόσες μέρες απομένουν μέχρι την επόμενη αθλητική διοργάνωση. 

Ο ρήτορας Θεμίστιος του 4ου αιώνα μ.Χ. αναφέρει πως ο Μελανκόμας ήταν εραστής του Ρωμαίου αυτοκράτορα Τίτου, ενώ έμμεσες αναφορές στον Μελανκόμα κάνει και ο Ευστάθιος Θεσσαλονίκης.

Κάποιες σύγχρονες μελέτες έχουν αμφισβητήσει την ιστορικότητα του Μελανκόμα, ή τα επιτεύγματα του, καθώς υποστηρίζουν πως κατά τους Ολυμπιακούς αγώνες υπήρχαν αντίμετρα σε περίπτωση όπου κάποιος αθλητής χρονοτριβούσε και απεύφεγε να έρθει σε επαφή με τον αντίπαλο του, ή αμφιβάλλουν για τις εξωπραγματικές επιδόσεις του αθλητή.

Παραπομπές
----------

1. ↑  «Μελαγκόμας από την Καρία (πυγμάχος)». Ίδρυμα Μείζονος Ελληνισμού.
2. ↑  (Αγγλικά) «Melankomas of Caria». perseus.tufts.edu.
3. ↑  «ιεη´, ΜΕΛΑΓΚΟΜΑΣ Β, ΤΗΙ ΤΑΞΕΙ Α - Δίων Χρυσόστομος, Λόγοι». penelope.uchicago.edu.
4. ↑  «ιεθ´, ΜΕΛΑΓΚΟΜΑΣ Α, ΤΗΙ ΤΑΞΕΙ Β - Δίων Χρυσόστομος, Λόγοι». penelope.uchicago.edu.
5. 1 2 3  (Αγγλικά) «Athletics and Literature in the Roman Empire - Jason König». Cambridge University Press. 21 Απριλίου 2005.
6. ↑  Ευστάθιος, *Παρεκβολαί εις την Ομήρου Ιλιάδα και Οδύσσειαν*, 1324, 48, σχολιασμός στους στίχους XXIII, 686 της Ηλιάδας.
7. ↑  (Αγγλικά) «Melankomas, εκ κλίμακος, and Greek boxing - Michael B. Poliakoff, The American Journal of Philology, Vol. 108, No. 3 (Autumn, 1987), pp. 511-518».

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αρχαίοι ολυμπιακοί αγώνες |
| --- |
|  |
| Αθλήματα | 

|  |  |
| --- | --- |
| Δρόμου | 
Στάδιον • Δίαυλος • Οπλίτης δρόμος • Δόλιχος |
|  |
| Ιππικά | 
Ιππικά αγωνίσματα στην αρχαία Ελλάδα#Κέλης • Κάλπη • Πώλος • Απήνη • Συνωρίς • Τέθριππο • Άρμα |
|  |
| Συμπλοκής | 
Πάλη • Πυγμαχία • Παγκράτιο |
|  |
| Ειδικά | 
Πένταθλον • Κήρυκες και σαλπιγκτές |

 |  |
|  |
| Θέματα | 

|  |  |
| --- | --- |
| Αθλητές | 
Κατάλογος αρχαίων ολυμπιονικών • Περιοδονίκες • Τριαστές |
|  |
| Διοργανώσεις | 
Αρχαίοι ολυμπιακοί αγώνες • Αρχαίοι ολυμπιακοί αγώνες σε διάφορες περιοχές • Ολύμπια (19ος αιώνας) • Σύγχρονοι ολυμπιακοί αγώνες |
|  |
| Άλλα | 
Ολυμπία • Ακονιτί • Κότινος • Ολυμπιακή εκεχειρία • Ελλανοδίκες • Ζάνες |

 |

 |

|  |  |
| --- | --- |
| 

|  |
| --- |
| * Πύλη:Αρχαία Ελλάδα
* Πύλη:Αθλητισμός
* Πύλη:Ολυμπιακοί Αγώνες
 |

 |